СТРАТЕГИЯ ЗА РАЗВИТИЕ НА
ОУ „НЕОФИТ РИЛСКИ” ГР. КОСТАНДОВО
за периода от 2020 - 2025 година

Настоящата стратегия за развитие на ОСНОВНО УЧИЛИЩЕ “НЕОФИТ РИЛСКИ“ гр. Костандово за периода 2020/2025 година очертава в дългосрочен план пътя и насоките за развитие, основните тенденции, цели, задачи и приоритети в дейността на училищната институция, както и ресурсите, с които училището ще постигне нейното изпълнение.
 
С реализирането на стратегията ще се отговори на очакванията на всички участници в образователния процес: 
 учениците – създаване на оптимални условия за обучение, възпитание и развитие на всеки ученик съобразно индивидуалните му способности и потребности чрез изграждане на образователно пространство, в което всеки ученик да намери себе си, да почувства и съпреживее ситуация на успех в процеса на своето обучение; 

 родителите – удовлетворяване на очакванията за съвременна организация на образователния процес и постигане на по-високо качество и резултати от училищното образование; 

 обществото и пазара на труда – изграждане у учениците на социално-значими жизнени ценности, професионално-личностни компетенции, които да отговарят на потребностите на обществото; 

 педагогическите специалисти – формиране у учениците на нагласа за непрекъснато образование, саморазвитие и самореализация.


І. АНАЛИЗ НА СЪСТОЯНИЕТО НА ОУ „НЕОФИТ РИЛСКИ” 
ГР. КОСТАНДОВО

1. Кратки исторически данни:

През 1906 / 1907 г за първи път в с. Костандово се открива народно училище, с един учител и 7 ученика. Класната стая се помещавала в бивша „апсана” ( място за задържане на крадци) в сградата на Общината. Делегация от костандовци начело с Исмаил Имамов 
( дядо Имам) отива в Министерството на народното просвещение с молба да се открие и в с. Костандово училище, в което децата да учат на официален български език. Молбата на делегацията била удовлетворена и училището било открито още същата есен.

1911/1912 г. – Вече съществува пълно развито училище, в което се водели подлежащи на обучение 150 деца, но само 57 от тях доброволно посещавали учебни
занятия. Учениците били разделени на религиозна основа.

1924 / 1925 г. се създава прогимназия с един клас. След завършване на учебната година прогимназията се закрива. Премахва се разделението на учениците на верска основа, всички ученици били обединени в единни паралелки.

1946 / 1947 г. – Построява се сградата на новото училище. С изключителен ентусиазъм населението се включва в строителството. За периода 1947 – 1960 г. броя на учениците непрекъснато нараства. От 370 ученика в 11 паралелки през 1946/1947 г.- на 503 ученика в 16 паралелки през 1959/1960 г. 
В следващия десет годишен период ( 1961- 1971 г.) тенденцията за увеличаване броя на учениците и паралелките продължава – 679 ученика в 22 паралелки. 
Това налага надстрояване на съществуващата сграда и изграждане на ново крило.
1997/1998 г - Училището има най-големия в историята му брой паралелки –28
2001/2002 г. – Съдебна регистрация на Училищното Настоятелство по ЗЮЛНЦ; Включването му в програма „Родителско участие в образованието” на Фондация CRS – гр. София; Обучение на членовете на настоятелството за писане на проекти; активизиране на дейността на методическите обединения; обогатяване на училищната библиотека;
2002/2003 г. – Успешно реализиране на проекта „Съвременно обучение, със съвременни средства” на Училищното Настоятелство и учителския колектив,
тържествено откриване на модерен компютърен кабинет с 6 компютъра, свързани в мрежа, ксерокс и принтер;
2003/2004 г. – Активно включване на родителите в подобряване на образователната среда; Изготвяне, спечелване и успешна реализация на втори проект – „Извън класната стая”. Чрез него се обновява и обогатява откритата спортна база на училището и е построен модерен тенис корт. Провежда се голямо тържество за откриване на новата спортна база на училището.
2006 г. – Цялата общност на Костандово тържествено отбеляза 100-годишния юбилей на училището ни.

Закрепена е връзката между родители, общественост и училище и вярата , че със собствени сили и привличане на общността може резултатно да се развива училището. През следващите години продължава работата по проекти .Най-голямо удовлетворение за ученици и учители донесе работата по проект „Успех” и последващите проект „Твоят час“, проект „Подкрепа за успех“, проект „Образование за утрешния ден“.
Днес сме изправени пред нови предизвикателства, които се надяваме да реализираме през следващите години.

В училището е създадена добра система на организация на всички видове дейности, съгласуваност и отчетност на резултатите. 
Правилното планиране на образователната дейност, умелото ѝ осъществяване и контрол допринасят за усъвършенстване качеството на организацията, структурата и методиката на обучение в училище. 
Общият среден успех на училището за последните четири  години е Много добър. 

Педагогическите специалисти и учениците се включват активно в образователни, културни и социални инициативи, организирани на училищно, общинско, областно и национално ниво. 
Осъществяват се дейности, свързани както с образователната дейност, така и широк спектър от занимания по интереси. 
Приоритет в дейността на училището е качественото обучение по всички учебни предмети и постигане на добри резултати на НВО в IV и VII клас, които са съизмерими с резултатите на местно и национално ниво

2. Брой паралелки и брой ученици през последните четири години:

	Учебна година
	Брой ученици
	Брой паралелки

	2019/2020
	290 
	14

	2018/2019
	312 
	14

	2017/2018
	322
	15

	2016/2017
	371
	18



3. През същите тези учебни години състоянието на персонала е следното:

	Учебна година


	Непедагогически персонал
	Педагогически персонал
	Образователно- квалификационна степен на педагог.
персонал
	ПКС и
научна степен

	2019/2020
	9
	29
	Специалист - 6
Бакалавър - 12
Магистър - 11
	5 - V ПКС
6 - IV ПКС
5 – III ПКС

	2018/2019
	9
	27
	Специалист - 6
Бакалавър - 11
Магистър - 10
	8 – V ПКС
6 – IV ПКС

	2017/2018
	9
	29
	Специалист - 6
Бакалавър - 11
Магистър - 12
	 8 – V ПКС

	2016/2017
	10
	32
	Специалист – 7
Бакалавър - 11
Магистър - 14
	3 – V ПКС

	



	[bookmark: _Hlk55469028]Вътрешни фактори
	Външни фактори

	СИЛНИ СТРАНИ
	ВЪЗМОЖНОСТИ

	 1. Квалифициран педагогически персонал.
2. Успешна реализация на план-приема на ученици.
3. Осигурени здравословни, безопасни и хигиенни условия на учебен труд за учениците и педагогическите специалисти.
 - микроклимат, отговарящ на изискванията на РЗИ;
 - осигурена физическа охрана и 24-часово	видеонаблюдение на училището;
4. Учениците се обучават по доказали своята ефективност училищни учебни планове, отговарящи на интересите на учениците.
5. Привлекателна учебна среда
 -  обновени и съвременно обзаведени класни стаи;
 -  наличие на специализирани кабинети по информационни технологии, 	биология и ЗО, химия и ООС, музика, 	изобразително изкуство, 	ресурсен кабинет.
6. Приемственост и развитие на училищните традиции.
7. Постигнати високи резултати от учениците и техните учители на външно оценяване, олимпиади, състезания и конкурси.
8. Успешна работа по проекти и национални програми.

	   1. Предоставяне на        качествено образование.
 2. Включване на учителите в различни форми на квалификация.
 3. Засилени мерки за контрол на отсъствията и успеха на учениците.
 4. Обновяване и възстановяване на
дейността на Училищното настоятелство.
   5.  Изграждане на ефективно ученическо самоуправление.
  6. Утвърждаване на традиции и символи на училището.
7. Разнообразяване  на училищния живот, чрез организиране и провеждане на извънкласни дейности – клубове за занимания по интереси.

	СЛАБИ СТРАНИ
	ОПАСНОСТИ И РИСКОВЕ

	1. Не достатъчен обхват на учениците в клубовете по интереси.
2. Недостатъчно количество дигитални устройства за интерактивно обучение и обучение в електронна среда.
3. Амортизирана спортна база.
4. Ограничени възможности за реализиране на допълнителни приходи.
5. Слаб инструментариум за създаване на интерес у учениците и за мотивиране към учебен труд;
  3. Незаинтересованост на част от
родителите, формални и неизчерпателни практики на комуникация.
	1. Недостиг на финансов ресурс от бюджета на училището.
2. Намаляване на броя на учениците.
3. Намаляване на мотивацията за учене и полагане на учебен труд у  учениците.







ІІ. СТРАТЕГИИ И ПРИОРИТЕТИ В РАЗВИТИЕТО НА ОУ „ НЕОФИТ РИЛСКИ” ДО 2024 ГОДИНА

МИСИЯ

1. Децата ни заслужават: внимание и уважение, обич и подкрепа, разбиране и доверие, достойнство и самочувствие – ние им го даваме!

2. Поддържане на високо качество и ефективност на цялостния образователен процес в съответствие с изискванията на ЗПУО, както и на всички поднормативни актове, за да отговорим на предизвикателствата на времето, в което живеем.
3. Да изградим личности, възпитани в дух на родолюбие и патриотизъм, с модерно виждане за света и с висока степен на конкурентоспособност, така че да превърнем България в просперираща европейска държава.

ВИЗИЯ

1.  ОУ „Неофит Рилски” ще запази своя облик и традиции. То ще се развива като училище с два етапа на основна образователна степен:
· начален етап: 1 – 4 клас;
· прогимназиален етап: 5 – 7 клас.
2. Постигането на качествен образователен процес ще бъде реализирано с помощта на висококвалифицирани педагози, които имат съвременно мислене и могат успешно да приложат стандартите на  ЗПУО.
3. С автономията, която ни позволява  ЗПУО, ние ще разработим съвременни програми за факултативни и избираеми форми за придобиване на компетентности в съответствие с потребностите и интересите на учениците.
4. Ще приложим различните форми на обучение, заложени в ЗПУО  с цел да отговорим на потребностите и да дадем достъп до образование, както и за да предотвратим преждевременно отпадане и ранно напускане на училище.
5.  Ще продължим да изграждаме и модернизираме учебната и спортната база за постигане на заложените в нашата мисия приоритети.
6. С цел да отговорим на изискванията за създаване на приобщаващо и подкрепящо образование, ще осигурим екип от висококвалифицирани специалисти: психолог, ресурсен учител, логопед, екип, който ще направи оценка и ще осъществи допълнителна подкрепа на деца и ученици, имащи необходимост от приобщаване и социализация.
7.  Ще  се ръководим от Етичен кодекс на училищната общност.
8.  Ще продължим да осъществяваме целодневна организация на учебния процес като инструмент за превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси.
9. В следващия 4-годишен период ще продължим да изграждаме навици за здравословен начин на живот, като запазим целодневната лекарска грижа, както и участие по проектите „Училищно мляко“, „Училищен плод“ и  включване  в нови такива.
10. Ще продължим да обогатяваме книжното богатство на нашата библиотека, за да я превърнем в любимо място за отдих и творчество.
11. За да възпитаваме и изграждаме дух на родолюбие, ще задълбочим и разширим инициативите, свързани с миналото и фолклорните традиции на Костандово и на родината ни.
ЦЕННОСТИ И ПРИОРИТЕТИ В РАЗВИТИЕТО

1. Високо развитие на: подготовката по български език и литература, чуждоезиковата подготовка, подготовката в областта на информационните технологии и подготовката по всички други предмети.
2. 	Смяна на фокуса в обучението - от преподаване на знания към овладяване на  ключови компетентности и развитието на способности да се решават проблеми, да се постигат конкретни резултати, да се развият умения за учене през целия живот и да се предопредели успешната реализация на пазара на труда.
    3. Формиращо оценяване и самооценяване.
4. Обучение в сътрудничество между основните партньори в училищната общност – ученици, учители и родители.
    5. Висок професионализъм на педагогическия екип.
    6. Ефективна управленска дейност
7. Добро	взаимодействие	със	социалната	среда	и	държавните	и	обществените организации, свързани с проблемите на образованието и възпитанието на младите хора.
 8. Продължаване, обогатяване и утвърждаване на традиции и ритуали в училищния живот.

ГЛАВНА ЦЕЛ НА СТРАТЕГИЯТА

 1.  Издигане  качеството на процеса на обучение за постигане на ДОС.
 2.  Поставяне на ученика в центъра на цялостната педагогическа дейност в училищната общност.
  3. Поставяне на ученика в отговорна активна позиция при овладяване на знанията,     формиране на различни компетенции по различните учебни предмети и развитие на умения за учене през целия живот.
       4. Практическа приложимост на изучаваното учебно съдържание и използване на методите за обучение чрез активни дейности.
      5. Използване на различни форми за мотивиране на персонала.
      6. Обогатяване на материалната база, допълнително финансиране.

РЪКОВОДНИ ПРИНЦИПИ В ДЕЙНОСТТА НА УЧИЛИЩНАТА ОБЩНОСТ

1. Иновативност и творчество.
2. Толерантност и позитивна етика.

ІІІ. ФИНАНСОВО ОСИГУРЯВАНЕ НА ИЗПЪЛНЕНИЕТО НА СТРАТЕГИЯТА
    1.Средства от бюджета на училището.
    2. Средства от Училищното настоятелство, благотворителни базари на учениците.
3. Кандидатстване по проекти.
4. Дарения.
5. Наеми.
[bookmark: _Hlk55474514]ІV. ИДЕИ И ДЕЙНОСТИ ЗА РЕАЛИЗИРАНЕ НА СТРАТЕГИИТЕ И
ПРИОРИТЕТИТЕ В ИЗПЪЛНЕНИЕ НА МИСИЯТА И ПОСТИГАНЕ НА
ВИЗИЯТА (ПЛАН ЗА ДЕЙСТВИЕ) НА ОУ” НЕОФИТ РИЛСКИ” ГР. КОСТАНДОВО
ПЛАН ЗА ДЕЙСТВИЕ С ФИНАНСИРАНЕ:
	№
	Дейност
	финансиране
	срок

	1.
	Изработване и утвърждаване на цялостна концепция за провеждане на образователния процес – учебни планове и програми, правилници, планове на методически обединения и комисии, план-прием, целодневно обучение.
	Делегиран бюджет
	до 15.09. на всяка година

	2.
	Обновяване и оборудване на нови класни стаи и кабинети.
	Делегиран бюджет,
Финансиране по национални програми
	
През целия период

	3.
	Непрекъснат достъп до интернет и поетапно оборудване на класните стаи и кабинети с компютърни системи и дигитални устройства за онагледяване.
	Делегиран бюджет,
финансиране по национални програми,
дарения
	През целия период

	4.
	Въвеждане на електронен дневник, електронни образователни платформи и електронни ресурси за осъществяване на
образователно-възпитателния процес.
	Делегиран бюджет,
финансиране по национални програми
	
2020 / 2021
учебна година

	5.
	Обновяване на специализиран кабинет за приобщаващо и подкрепящо образование.

	Делегиран бюджет
	2020/2021 
уч. година

	6.
	Поетапно осъвременяване на базата  на физкултурния  салон, обновяване на фоайета и коридори.
	Делегиран бюджет и финансиране от
Община Ракитово
	2021 – 2025 г

	7.
	Ремонт	на	външна	спортна	площадка, изграждане на съоръжения за различни
видове спорт.
	Общинско финансиране
	2021 – 2025 г.

	8.
	Осигуряване на достъпна архитектурна среда.
	Общинско финансиране
	2021 – 2025 г.

	9.
	Продължаване на работата по проект BG05M2OP001-2.011-0001 „Подкрепа за успех”/ други Европейски фондове

	Финансиране oт Европейските социални фондове

	2021 – 2025 г.

	10.
	Участие	в	квалификационни	форми на
педагогическия състав.
	Делегиран бюджет,
синдикати, община
	постоянен

	11.
	Продължаване на работата по проект BG05M2OP001-2.012-0001
„Образование за утрешния ден”
	Финансиране ат Европейските социални фондове
	2021 – 2025 г.

	12.
	Участие на училището  по програма
„Училищен плод“, програма „Училищно мляко“
	Министерство на земеделието и
Министерство	на образованието
	постоянен

	13.
	Доразвиване на традициите за съвместни
тематични изяви с читалище „Просвета“.
	Смесено финансиране
	постоянен

	14.
	Продължаване на традицията за провеждане
на благотворителни Коледни и Великденски базари
	Дарения
	всяка учебна година

	15.
	Провеждане на вътрешноучилищни изяви, включване	в	организирани	общински
такива.
	Делегиран бюджет, финансиране от
общината
	всяка учебна година

	16.
	Провеждане	на	традиционен училищен
спортен празник, участия в районни и общински спортни състезания.
	Делегиран бюджет
	постоянен

	17.
	Осигуряване на обща подкрепа за личностно развитие в училището.
	Делегиран бюджет
	постоянен

	18.
	Осигуряване на допълнителна подкрепа за личностно развитие на учениците.
	Делегиран бюджет
	постоянен

	19.
	Изпълнение на заложените дейности по Механизма за съвместна работа на институциите по обхващане и включване в образователната система на
деца и ученици в задължителна предучилищна и училищна възраст
	Делегиран бюджет
	постоянен



	СТРАТЕГИИ, ЦЕННОСТИ И ПРИОРИТЕТИ
	ИДЕИ И ДЕЙНОСТИ ЗА РЕАЛИЗИРАНЕТО ИМ

	 
-  Високо развитие на: подготовката по български език и литература, чуждоезиковата подготовка, подготовката в областта на информационните технологии и
подготовката по всички други предмети.

-  Формиращо оценяване и самооценяване.


-  Обучение, което е ориентирано към изграждането	на	ключови компетентности.

- Обучение в сътрудничество между основните партньори в училищната общност – ученици, учители и родители.


- .Издигане на качеството на образование за постигане на ДОС.


 - Практическа приложимост на изучаваното учебно съдържание и използване на методите за учене чрез действие.
	1. Формиране на екип от висококвалифицирани учители чрез:
· повишаване на квалификацията на
дългогодишните педагогически кадри;
· провеждане на целенасочен подбор на новоназначените учители, притежаващи висока квалификация и владеещи чужди езици, ако това се изисква по учебен план на съответния предмет, притежаващи опит за реализирането на проекти;
· приоритетно привличане на учители – бивши възпитаници на училището.
2. Провеждане на тематични ПС с цел повишаване на вътрешноучилищната квалификация.
3. Осъществяване на сътрудничество
между учителите от училището с учители от други водещи училища с цел обмен на добри педагогически практики.
4. Обезпечаване на процеса на обучение с достатъчно технически средства и други необходими пособия.
5. Използване на интерактивни методи на обучение. Подкрепа за различните стилове на преподаване и гарантиране свобода на избор.
6. 6.Използване на информационните технологии в процеса на обучение по всички предмети.
7. Мотивиране на учениците за участие в учебния процес чрез качествено обучение.
8. Въвеждане на нови форми за проверка и оценка на знанията на учениците.
9. Организиране и провеждане на вътрешноучилищни състезания, олимпиади, изложби, викторини по различни предмети.
10. Съвместна работа по образователни проекти.
11. Повишаване на нивото на трудовата дисциплина.
12. Усъвършенстване на съществуващите училищни учебни планове и при
необходимост разработване на нови, отговарящи на търсенето от учениците и
на ресурсите, с които разполага училищната общност.
13.Насърчаване учителите да преподават извън общоприетите техники и да
подхождат творчески в класните стаи.



	СТРАТЕГИИ, ЦЕННОСТИ И ПРИОРИТЕТИ
	ИДЕИ И ДЕЙНОСТИ ЗА РЕАЛИЗИРАНЕТО ИМ

	


-  Поставяне на ученика в центъра на цялостната педагогическа дейност в училищната общност.

 -  Поставяне на ученика в отговорна активна позиция при овладяване на знанията и развиване на способностите за самостоятелно търсене и използване на информация от разнообразни източници.

  -  Подобряване на процеса на
педагогическо взаимодействие между основните партньори в училищната общност – ученици, учители и родители.

  - Осигуряване контролирана учебна среда и гарантирана посещаемост.
	
1. Развиване на ученическото самоуправление в училище.
2. Предприемане на мерки за намаляване на броя на отсъствията от учебни часове чрез своевременно информиране на
родителите.
3. Осъществяване на съвместни инициативи от ученици, учители и родители.
4. Обогатяване и разнообразяване на извънкласните дейности и заниманията със спорт (ИУЧ, ФУЧ, ФВС).
5. Утвърждаване на традиции и символи на училището.
6.  Включване на ученици и родители в разработване на проекти.
7. Прилагане на нови и разнообразни форми за работа с родители.
8. Превенция на агресията, тормоза и други негативни прояви в училищната общност.
9. Организиране на дейности за борба с противообществените прояви и противодействие срещу наркоманията и сектите.


	






-  Ефективна управленска дейност.
	Демократизиране на управлението на училищната общност чрез:

 1. Включване на максимален брой учители   във вземането на управленски решения, чрез учaстието им в педагогически съвети, методически обединения и комисии.
2. Работа в екип на целия персонал. Да се идентифицира уникалността на всеки един от учителите, създаване на база от качества и идеи.
3. Използване средствата на ИКТ за осигуряване на бърз и лесен достъп до информация и осигуряване на обратна връзка между ръководството и педагогическите специалисти.
4. Изграждане на ръководен екип.
5. Създаване на партньорски взаимоотношения със синдикалните организации в училище.




	СТРАТЕГИИ, ЦЕННОСТИ И ПРИОРИТЕТИ
	ИДЕИ И ДЕЙНОСТИ ЗА РЕАЛИЗИРАНЕТО ИМ

	
- Използване на различни форми за  мотивиране на персонала.
	1. Увеличаване на индивидуалните
трудови възнаграждения на работещите в рамките на утвърдените средства в
делегирания бюджет.
2. Актуализиране  на картата  за по-обективно определяне на ДТВ за постигнати резултати от труда. 
3. Формиране на система от морални стимули, изготвяне на Етичен кодекс.
4. Осигуряване и организиране на квалификацията на учителите.
5. Провеждане на Тийм билдинг и обучения на колектива, семинари и др.

	- Добро взаимодействие със социалната среда и държавните и обществените организации, свързани с проблемите на
образованието и възпитанието на младите хора.
	1.Изграждане на работещо и ефективно Училищно настоятелство чрез привличане в него на бивши ученици, родители и общественици.
2.Подпомагане дейността на Обществения съвет
3. Дейности по Механизма за обхват:
3.1.	Дейности на ниво клас:
3.1.1	Изготвяне на индивидуална оценка за всеки ученик в началото на учебната година. Събиране и анализ на информацията от класен ръководител.
3.1.2	Създаване на подкрепяща среда в класа за застрашените ученици- отговорността е на класния ръководител и на всеки учител.
3.1.3	Класният ръководител установява причината за отсъствия и формулира предложение за въздействие пред педагогически съвет.
3.1.4	 Осигуряване на педагогическа подкрепа за тези деца от страна на учителите – създаване на условия и организация за преодоляване на изоставането и пропуските чрез прилагане на индивидуален подход, чрез използване на самостоятелна и групова работа, предоставящи възможности за индивидуален темп при усвояване на учебния материал за застрашените от отпадане деца, внимателно отношение към тях.
3.1.5 Включване в извънкласни и извънучилищни дейности в съответствие с интересите и възможностите на тези деца. Чрез тези  дейности  се  развиват  силните страни на личността и се постига по-добра интеграция към образованието.
3.2.Дейности на ниво училище:
3.2.1	Създаване на регистър за децата в риск от отпадане от училище /включва следната информация за ученика: възраст, клас, неизвинени отсъствия, причини и предприетите мерки от различните институции/.
3.3. Дейности с родителите:
3.3.1Запознаване на родителите  с правилника на  училището  и възможностите, които  то дава за обучение и възпитание на децата.
3.3.2	Информиране и консултиране на семейството за социалната функция на образованието и последиците от отпадането на детето от училище.
3.3.3Сключване на споразумение  между училището и родителите, в което се фиксират правата и задълженията на страните.
3. 4 . Взаимодействие с други институции:
Училищна комисия за борба с противообществени прояви на малолетни и непълнолетни
  Училищен психолог
 Ученически съвет
 Педагогически съвет
 Отдел „Закрила на детето“
 Полиция
 МКБППМН


	








- Материална база и допълнително финансиране.
	1. Работа по привличане на спонсори.
2. Разработване на проекти за обогатяване на училищната МТБ.
3. Естетизация на училищния двор.
4. Основни ремонти на ВИК и ел. инсталации.
5. Ремонт и реновиране на училищната библиотека.
6. Актуализиране и обогатяване на фонда на библиотеката.
7. Ремонт на физкултурния салон и съблекалните към него.
8. Текущи ремонти в кабинети и класни стаи.
9. Обезпечаване на подходящо обзавеждане на кабинети и класни стаи.
10. Осигуряване на нови компютри и дигитални устройства.
11. Внедряване на съвременни интерактивни средства за обучение –
проектори, мултимедийни дъски и приложения.

	

- Ефективна рекламна кампания.
	1. Изграждане на постоянен екип от учители, разработващи рекламната стратегия на училището.
2. Осигуряване на достатъчно средства по реализиране на рекламата.
3. Включване в рекламната дейност на учители, родители и ученици.





V. НОРМАТИВНО ОСНОВАНИЕ 

Стратегията за развитие се основава на приоритетите, целите и стандартите заложени в следните документи:
1. Конституция на Република България
2. Стратегия на европейския съюз за интелигентен, устойчив и приобщаващ растеж
3. Стратегия за намаляване на преждевременно напусналите образователната система
4. Стратегия за ефективно прилагане на информационните и комуникационните технологии в образованието и науката на Република България .
5. Национална стратегия за насърчаване и повишаване на грамотността
6. Национална стратегия за учене през целия живот.
7. Национална стратегия за развитие на  педагогическите кадри
8. Национален план за изпълнение на дейностите по национална стратегия за развитие на педагогическите кадри.
9. Стратегия за образователна интеграция на децата и учениците от етническите малцинства.
10. Конвенцията на ООН за правата на детето.
11. Закон за закрила на детето
12. Закон за предучилищното и училищното образование
13. Наредба №9 за институциите в системата на предучилищното и училищното образование
14. Наредба №8 за информацията и документите за системата на предучилищното и училищното образование
15. Наредба №10 за организацията на дейностите в училищното образование
16. Наредба №5 за общообразователната подготовка
17. Наредба №11 за оценяване на резултатите от обучението на учениците
18. Наредба №15 за статута и професионалното развитие на учителите, директорите и другите педагогически специалисти
19. Наредба №6 за усвояване на българския книжовен език
20. Наредба №4 за учебния план
21. Европейска референтна рамка за ключовите компетентности за учене през целия живот
22. Национална референтна рамка
23. Наредба за приобщаващото образование
24. Стратегическа рамка – „Образование и обучение“
25. Национална програма за развитие на физическото възпитание и спорта
26. Регионални приоритети на средното образование
27. Общинска стратегия за развитие на образованието
28. Други нормативни документи, засягащи развитието на образованието

Настоящата Стратегия за развитие на ОУ „Неофит Рилски“ е разработена на основание чл.263, ал.1, т.1 от ЗПУО, обхваща периода 2020-2025 г. и може да се актуализира при необходимост.
Приета е на заседание на ПС (Протокол №4/24.04.2023 г.)

